**Türi kiiruisutamise seeriavõistlus 2018**

**Juhend**

**Eesmärk:** Propageerida uisutamist kui mõnusat harrastust, võimaldada kogu pere koososalemist ühel spordiüritusel ja pakkuda võimalust mõõduvõtmiseks.

**Koht:** Türi liuväli Türi Ühisgümnaasiumi võimla juures

**Aeg:** Võistlus toimub esialgu kahe-etapilisena, kuid kui ilmaolud lubavad, siis lisandub ka kolmas etapp.

1. **I etapp 12. märtsil**
2. **II etapp 15. märtsil**

**Võistluste algus kell 18:00**

Olenevalt ilmastiku- ja jääoludest võtavad korraldajad endale õiguse jätta ära kuulutatud võistlus või muuta toimumisaega. Jälgi võistluse toimumispäeval infot Türi Spordiklubide Liidu kodulehel [www.tskl.ee](http://www.tskl.ee) või Facebookis <https://www.facebook.com/Türi-Spordiklubide-Liit>

**Osalejad:** Osaleda võivad kõik soovijad. Võimalus kasutada kohapeal olevaid uiske.Võistlejad vastutavad oma tervisliku seisundi eest ise. Osavõtjatel on soovituslik kanda kiivrit. Alaealiste laste eest vastutab tema vanem või hooldaja.

**Vanusegrupid**

**T ja P kuni 6a  
T/P 7 – 8 a  
T/P 9 - 10 a  
T/P 10 – 11 a  
T/P 12 – 13 a  
T/P 14 – 15 a  
T 16 – 19 a  
N 20 – 34 a  
P 16 – 19 a  
M 20 – 39 a  
N 35 +  
M 40 +**

**Registreerimine** toimub võistluspaigas enne starti. Võistlusdistantsid ja -süsteem pannakse paika peale võistlejate registreerimist. Etapil esikoha saavutanud võistleja saab 30 punkti, 2. koha omanik 27, 3. koha omanik 25. 4. koha omanik 24, 5. koha omanik 23 punkti jne.

**Distantside läbimiseks** on lubatud kasutada erinevaid jääuiske (iluuiske, hokiuiske, kiiruiske, matkauiske jne). Suusakeppide kasutamine on keelatud.

**Autasustamine. Iga vanuseklassi etapivõitjaid autasustatakse maiustuse ja diplomiga. Kahe etapi kokkuvõttes enim punkte kogunud võistleja kuulutatakse võitjaks ja teda autasustatakse diplomi, maiustuse ja meenega. Teise ja kolmanda koha omanikke autasustatakse maiustuse ja diplomiga. Võrdsete punktide korral on eelistatud viimasel etapil saavutatud parem koht.**

**Korraldaja** MTÜ Türi Spordiklubide Liit.  
Lisainfo: Tanel Viljat tel. 504 1987, [tyrispordiklubi@gmail.com](mailto:tyrispordiklubi@gmail.com)  
  
Seeriavõistluse korraldamist toetab Eesti Kultuurkapitali Järvamaa ekspertgrupp.